Ağstafada yaş barama tədarükü davam edir - Xəbərlər - AĞSTAFA RAYON Icra Hakimiyyəti
Ağstafada yaş barama tədarükü davam edir
Ölkədə ipəkçiliyin inkişaf etdirilməsi üçün böyük potensialın mövcud olduğunu nəzərə alaraq, Azərbaycan Respublikasının Prezidenti cənab İlham Əliyevin bu sahənin inkişafı ilə bağlı tapşırıqlarına əsasən, respublikamızda ipəkçiliyin müasir infrastrukturunun yaradılması, ipəkqurdu toxumunun yetişdirilməsinin təşkili istiqamətində zəruri tədbirlər həyata keçirilir.
Eyni zamanda rayonumuzda kənd təsərrüfatının bu gəlirli sahəsinin inkişaf etdirilməsi məqsədi ilə bir sıra tədbirlər həyata keçirilmişdir. İlkin olaraq ipəkqurdunun yem bazasının yaradılması məqsədilə 2016-2018-ci illərdə rayon ərazisində 34 mindən çox ədəd tut tingi əkilib ki, onun da 18500 ədəddən çoxu Çin Xalq Respublikasından gətirilib. Mövcud və yeni əkilən tut ağacları, əhalinin baramaçılıq sahəsindəki təcrübəsi, həmçinin bu sahənin gəlirli olması baramaçılığın inkişafına marağı artırıb.
Bu mövsümdə rayon üzrə 34 kümçü ailəsi ilə müqavilə bağlanılmış, onlara ümumilikdə 125 qutu ipəkqurdu paylanılmışdır.
Şəxsi təsərrüfatlarında ipəkqurdu yetişdirən sakinlər artıq iyun ayının əvvəlindən barama tədarükünə başlayıblar. Yaş baramanın qəbulu “Azəripək” MMC-nin tədarük üzrə mütəxəssislərinin iştirakı ilə həyata keçirilir və tədarük edilən baramanın müəssisə tərəfindən ayrılmış nəqliyyat vasitəsilə daşınması həyata keçirilir.
Bu günədək rayondan olan kümçülər tərəfindən ümumilikdə 4 tondan çox barama tədarük edilərək “Azəripək” MMC-yə təhvil verilmiş, hazırda isə rayonda barama yığımı davam etdirilir. Barama istehsalı dövlət tərəfindən subsidiyalaşdırılır. Kümçülər yaş baramanı kiloqramı 4 manatdan “Azərİpək” MMC-yə təhvil verirlər. Dövlət əlavə olaraq hər kiloqram yaş barama istehsalına görə fermerlərə 5 manat subsidiya ödəyir. Ümumilikdə fermer təhvil verdiyi hər kiloqram yaş baramanın əvəzində 9 manat alır. Bu isə əhalinin dolanışıq səviyyəsinin yaxşılaşdırılması deməkdir.